­­­­­­­­­­­­­­­­­­­­­­­­­­­

­­­­­­­­­­­­­­­­­­­­­­­­­­­­­­­­­­­­­­­­­

Bazuar në Ligjin e AKP-së Nr.04/L-034 si dhe Nenet 8 dhe 10 të Ligjit të Punës Nr. 03/L – 212,Agjencia Kosovare e Privatizimit shpall konkurs për:

**UDHËHEQËS I OFRUESVE TË SHËRBIMEVE të Ndërmarrjes NewCo Grand Hotel PRN173**

**(1 Pozitë) / nr. i referencës 01/2024**

Personi që përzgjidhet për Udhëheqës të NewCO Grand Hotel ndër të tjera duhet të ketë:

* Diplomë të nivelit universitar në ekonomi, financa, administrim biznesi, menaxhim, juridik apo të ngjashme. Diploma post diplomike e nivelit Master është përparësi;
* Të paktën 5 vite përvojë punë përkatëse profesionale në sektorin privat apo publik duke përfshirë 3 vite përvojë pune në pozita udhëheqëse;
* Aftësi për të marrë vendime të vështira, nën presion dhe në përgjithësi të ketë aftësi dhe përvojë për të punuar në ambient të proceseve të ndërlikuara dhe aftësi të orientohet kah rezultatet;
* Aftësi të shkëlqyeshme udhëheqëse, organizative, komunikimi dhe aftësi negocimi;
* Aftësi për të motivuar dhe mobilizuar personelin lidhur me misionin dhe qëllimet e ndërmarrjes;
* Të ketë integriteti të lartë moral dhe t’i përmbahet standardeve të larta të etikës;
* Aftësi të shkëlqyeshme ndër personale dhe aftësi në zgjidhjen e konflikteve;
* Njohuri të rrjedhshme në të folur dhe në të shkruar në njërën nga gjuhët zyrtare, njohja e gjuhës angleze është përparësi;
* Aftësi për të punuar në mënyrë efektive në një mjedis multietnik dhe multikulturor;
* Njohuri të shkëlqyeshme në aplikacionet e Microsoft Office.
1. **Përshkrimi i përgjithshëm i punës**

Ofruesi i Shërbimeve angazhohet për ruajtjen dhe ngritjen e vlerës së pronës shoqërore.

**Mbikëqyrje:** Udhëheqesi i OSH-ve mbikëqyr aktivitetet ditore të Ofruesve të Shërbimeve, siguron dhe vlerëson efektivitetin në kryerjen e detyrave të tyre ditore, i raporton Autoritetit të Likuidimit të Ndërmarrjes Shoqërore lidhur me aktivitet ditore.

**Koordinim:** Koordinon dhe lehtëson komunikimin në mes qiramarrësve në NewCO Grand Hotel dhe Autoritetit të Likuidimit. Në koordinim me Ofruesit e Shërbimeve trajton çështjet dhe problemet ditore që lidhen me funksionimin e Grand Hotel-it dhe sanimin e pengesave eventuale.

Bashkëpunon me institucionet relevante në lehtësimin e kryerjes së aktiviteteve dhe detyrave, Policinë e Kosovës, KEDS, KRM -Pastrimi, Përmbaruesit Privat etj.

**Raportim:** Udhëheqësi i OSH-ve mbledh raportet ditore nga Udhëheqësit e departamenteve, dhe të njëjtat në formë të përmbledhjes ja përcjell Zyrtarit të Rastit dhe Kryesuesit të Autoritetit të Likuidimit në baza javore.

Ofruesi i shërbimeve i caktuar në këtë pozitë i kryen punët dhe detyrat shtesë sipas kërkesës së mbikëqyrësit të drejtpërdrejt.

Afati për paraqitjen e dokumentacionit është 7 ditë nga data **18.01.2024 deri me datën \_25.01.2024 ora 16:00.**

Përshkrimi i detajuar i vendit të punës do të publikohet në ueb-faqen: **www.pak-ks.org**

**Të gjithë kandidatët duhet të dërgojnë dokumentet e mëposhtme:**

Aplikacioni i punësimit ose CV;

Letër Motivuese;

Dëshmi të kualifikimeve shkollore;

Dëshmi mbi përvojën e punës;

Certifikatën që nuk jeni nën hetime dhe certifikatën nga policia e Republikës së Kosovës;

Dokumentin e  identifikimit të lëshuar nga MPB e Republikës së Kosovës.

Dokumentet e kërkuara më lartë i dërgoni në e-mail adresën: **rekrutimi@pak-ks.org**

Titulli i e-mailit tuaj duhet të përmbajë pozitën dhe numrin e referencës për të cilën ju aplikoni.

“Agjencia Kosovare e Privatizimit ofron mundësi të barabarta të punësimit për të gjithë shtetasit e Kosovës dhe mirëpret aplikacionet nga të gjithë personat e gjinisë mashkullore dhe femërore nga të gjitha komunitetet në Kosovë”.

“Komuniteti jo-shumicë dhe pjesëtarët e tyre kanë të drejtë për përfaqësim të drejtë dhe proporcional në organet e administratës publike qendrore dhe lokale”.

**Dokumentet e dërguara pas datës së fundit nuk do të pranohen. Aplikacioni dhe dokumentacioni i pakompletuar do të refuzohet.**

Ne i falënderojmë të gjithë kandidatët për aplikim, por vetëm kandidatët në listën e ngushtë do të kontaktohen.